Berlingske Tidende, 1836-08-05
Spanien. – Angaaende de i Madrid forefaldne Uroligheder meddeles Følgende: "Vor Hovedstad har om Aftenen den 19de Juli været Skuepladsen for Begivenheder, der kunde have faaet en alvorlig Characteer, hvis ikke Regjeringen havde været paa sin Post. Anarkisterne troede, at deres Tid var kommet; de besluttede at benytte Øjeblikket; da netop et Deschement af Garnisonen var rykket ud til Provindsen, Soria, for at jage de der indtrængte Rebeller tilbage. De ansaae Øjeblikket for saa meget heldigree, som Rygtet om en nær forestaaende fransk Jntervention atter var blevet meget almindeligt. Man begyndte – som allerede omtalt – at bringe de valgte Oppositions=Procuradorer larmende Serenader, formodentlig i det Haab, snart at kunne lade meer betydningsfulde Optrin følge herpaa. Riego=Hymnens Afsyngning, ledsaget af fuldt Orchester, skulde være Forspillet til en Udfolding af Friheds-Fahnen. Hr. Mendizaval, hvem man anseer for ikke ganske ubekjendt med disse urolige Forsøg, var den første, der bragdes en Serenade. Civil-Gouverneurens Beretning betegner ham, Hr. Olozaga og nogle af deres Venner som Ophavsmændene til hine Scener. Til "Vivaterne" for Hr. Mendizaval sluttede sig snart Raabene: "Ned med Regjeringen!" – "Ned med Frankerig!" – Umuligt kunde Regjeringen rolig see paa disse Optøier. Henimod Kl. 1 om Natten sendtes Cavalleri til Alcala-Gaden. Neppe fik de urolige Grupper Øie paa dette, for de fordoblede deres Raab. Men der behøvedes kun ringe Anstrengelse til at adsprede dem, hvorpaa de atter forsamlede sig foran de øvrige Oppositions-Candidaters Hoteller. Her var General Quesada nær blevet et Offer for sin Jver, da han nemlig personlig vilde overbevise sig om hines Antal og Stillinger, geraadede han i Fare ved at Hesten styrtede midt ind imellem dem, og undslap med Møje Forbittrelsen, der voxede ved Cavalleriets Fyren og ved et, fra Troppernes Geledder tilfældigviis løsgaaet Flinteskud. Klokken 2 var Roligheden fuldkommen gjenoprettet og uden at Blod har været udgydt. – Dette Forsøg af Bevægelsesmændene kunde navnlig da være nedslaaende, hvis man fejlagtigt vilde opfatte de af dem udstedte Forbandelser mod Frankerig som Resultatet af en almindelig Anskuelse. Men det er bekjendt nok, at disse Yttringer kun maa tilskrives det anti franske Parties Bestikkelser. Overalt have hine Uroes=Forsøg mødt den heftigste Daddel. Nogle Arrestordrer ere udstedte mod saadanne Personer, der beklædte en høi Rang under det tidligere Ministerium. Det forrige Ministeriums Deeltagelse i disse Optrin synes saameget utvivlsommere, som dets Venner med en meget sikker Mine i Gaar lode Lister paa et nyt Cabinet circulere. Fra samme Kilde hidrøre vistnok ogsaa de anonyme Trudselsbreve, der hver Dag tilstilles de nuværende Ministre. Atalien. – Fra Rom hedder det af 16de Juli. Franske Blade lade ganske fejlagtigt Prindsen af Caninos (Lucian Bonapartes) Søn reise til Udlandet med et Regjerings-Pas, medens han dog endnu sidder her paa Engelsborg og hans Proces nærmer sig Enden. Formodentlig vil Dødsdommen, blive udtalt over ham, men neppe fuldbyrdet, da, som man tillige erfare, Prolegaten Cagiano, Broder til den af de unge Prindser dræbte Gensdarmeri Officeer, selv har bedet Paven, at der ej maatte tages nogen Blodhævn.